Source: https://www.riigiteataja.ee/kohtulahendite_liigitus.html?jaotus=juur.206106663.206106668.206106906&kokkuvotted=false&jaotusedVaikimisiAvatud=
Timestamp: 2020-04-01 10:18:12+00:00
Document Index: 3398916

Matched Legal Cases: ['Riigikohus ', 'kohus ', '§ 41', '§ 41', 'Riigikohus ', '§ 47', 'kohus ', '§ 41', 'Riigikohus ', '§ 47', '§ 1952', '§ 1952', '§ 1952', '§ 1952', 'Riigikohus ', '§ 47', 'Riigikohus ', 'Riigikohus ', '§ 47', 'Riigikohus ', '§ 208', '§ 24', '§ 39', 'Riigikohus ', '§ 207', '§ 1243', '§ 1243', 'Riigikohus ', '§ 195', '§ 47', 'Riigikohus ', '§ 275']

3-1-1-66-02 Riigikohus 21.06.2002
karistuste liitmine katseajal uue kuriteo toimepanemise korral
Kui süüdimõistetu pärast kohtuotsuse tegemist, kuid enne karistuse täielikku ärakandmist pani toime uue kuriteo, liidab kohus KrK § 41 lg 1 alusel eelmise kohtuotsuse järgi kandmata karistuse kas täies ulatuses või osaliselt uue otsusega mõistetud karistusega. Selleks, et liita mõistetud vabadusekaotusele vabadusekaotuslikku karistust, mille kandmisest oli süüdimõistetu eelmise kohtuotsusega tingimuslikult vabastatud, tuleb karistuse kandmisest vabastamine tühistada. See omakorda välistab võimaluse, et isik vabastatakse tingimuslikult vabadusekaotusliku karistuse kandmisest, mis talle on mõistetud KrK § 41 alusel.
rahatrahvi mõistmine
Täisealisel kohtualusel iseseisva sissetulekuallika puudumine ei ole tema rahatrahviga karistamise seadusjärgne takistus.
3-1-3-9-01 Riigikohus 06.09.2001
Seaduse tekstist tulenevalt ei ole süüdimõistetu poolt õiguskuulekalt läbitud katseaja osa võrdsustatav kantud karistusega ja KrK § 47 lg 7 kohaselt mõistab kohus katseaja kestel tahtliku kuriteo toimepanijale karistuse vastavalt KrK § 41 sätetele.
3-1-1-25-01 Riigikohus 13.03.2001
Karistuse mõistmisel alla eriosa vastavas paragrahvis ettenähtud alammäära ei ole iseenesest välistatud KrK § 47 lg 1 kohaldamine.
omavoliline tungimine võõrasse hoonese
Olukorras, kus elamusse soovimatu pääsemise tõkestamiseks on välisuksed lukustatud ja isikute grupp tungib omavoliliselt võõrasse hoonesse teise korruse aknast sisse ronides, on KrK § 1952 sätestatud kuriteo koosseis.
relvana kasutatav ese
relvana kasutatav muu ese
Puidust kurikas, mis on kujundatud viisil, et teda oleks mugav käes hoida ning löömiseks kasutada, on ese, millega saab isiku tervist reaalselt kahjustada ning seetõttu tuleb seda käsitleda relvana kasutatava esemena.
vägivald KrK § 1952 sätestatud kuriteo
Kuriteo koosseis KrK § 1952 järgi eeldab, et ähvardus kasutada isiku kallal vägivalda on tehtud võõrasse hoonesse, ruumi, sõidukisse või piirdega territooriumile pääsemise eesmärgil. Kui vägivallaga ähvardati konkreetselt seda eesmärki silmas pidamata, siis ei ole tegemist KrK § 1952 järgi kvalifitseeritava kuriteo koosseisulise tunnusega.
3-1-1-76-00 Riigikohus 15.08.2000
KrK § 47 sätete kohaldamata jätmine on antud juhul põhjendatud, sest kohtualused on varem kohtulikult karistatud ja kuriteod on toime pandud lühikese ajavahemiku jooksul.
3-1-1-76-99 Riigikohus 07.09.1999
Tähtajalise vabadusekaotuse tingimuslik kohaldamata jätmine on üks karistusest vabastamise, mitte aga karistuse liike. Kohtud peavad karistamise ja karistusest tingimusliku vabastamise küsimusi lahendama teineteisest lahus.
3-1-1-70-99 Riigikohus 07.09.1999
Isiku suhtes, kes on varguste eest korduvalt karistatud, sealhulgas vabadusekaotusega, ning kes pärast viimase karistuse ärakandmist pani enne nelja kuu möödumist jälle toime kuritegusid, puudub alus kohaldada karistuse kandmisest tingimuslikku vabastamist KrK § 47 alusel.
3-1-3-15-98 Riigikohus 18.08.1998
kohtulaluse osavõtt kohtulikust arutamisest
Kriminaalasja arutamiseks ilma kohtualuse osavõtuta tuleb tuvastada kohtualuse viibimine väljaspool Eesti Vabariigi piireja tema kõrvalehoidumine kohtusse ilmumisest.
Kriminaalasja arutamine esimese astme kohtu istungil võib toimuda üldreeglina kohtualuse osvõtul (KrMK § 208 lg 1). Nimetatud nõue tuleneb otseselt Põhiseaduses sätestatud inimese põhiõigusest olla oma kohtuasja arutamise juures (PS § 24). Selle põhiõiguse rikkumine on kriminaalmenetluse seaduse oluline rikkumine AKKS § 39 lg 4 mõttes.
Tingimisi süüdimõistetu suhtes, kes katseaja kestel paneb toime uue tahtliku kuriteo, mille eest teda karistatakse vabadusekaotusega, ei ole vabadusekaotuse tingimuslik mittekohaldamine uuesti lubatav.
3-1-1-55-98 Riigikohus 14.04.1998
Uue tahtliku kuriteo toimepanek on olulisim katseaja tingimuste rikkumine.
relva, lõhkematerjali vabatahtlik äraandmine
Tulirelva või laskemoona ebaseadusliku hoidmise teatavakstegemine eeluurimise käigus ei moodusta nimetatud esemete vabatahtlikku väljaandmist KrK § 207 lg 4 mõttes.
Isik, kes on süüdi mõistetud KrK § 1243 lg 1 alusel, ei pea kandma tsiviilvastutust ebaseadusliku vabaduse võtmise käigus kannatanule kehavigastuse tekitamise eest, kuna see tegu on kvalifitseeritav KrK § 1243 lg 2 järgi, samuti sooritatud teise isiku poolt.
3-1-1-17-98 Riigikohus 27.01.1998
kõlbmatu vahendi kasutamine
Röövimist püstolimaketti kasutades ei ole õige lugeda toimepanduks relvaga või relvana kasutatava muu esemega.
relva kasutamise tunnus
Püstolimakett ei ole KrK § 195 lgss 3 nimetatud kuriteo riist.
Relvana kasutatava muu esemena mõistetakse spetsiaalselt kehavigastuste tekitamiseks valmistatud või kohandatud eset ning teisi esemeid, millega on võimalik kannatanu elu või tervist reaalselt kahjustada ähvarduses sisalduvas mõttes. Kõlbmatu vahend ei ole relvana kasutatav muu ese.
KrK § 47 lg 5 (kuni 30.04.1998 kehtivas sõnastuses) keelab isiku suhtes, kes katseaja kestel paneb toime uue tahtliku kuriteo, uuesti kohaldada tingimuslikku vabadusekaotust.
3-1-1-8-98 Riigikohus 13.01.1998
süüdimõistva kohtuotsuse resolutiivosa sisunõuded (KrMK § 275 lg 1)
Juhul kui kohtualune on olnud eelvangistuses, tuleb kohtuotsuses peale karistuse tähtaja ja eelvangistusaja näidata ka ärakandmisele kuuluv lõplik karistus.